ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1991 අංක 6 දරන ශ්‍රී ලංකාවේ
ඇපොස්තලික දේව සභාවේ සමිතිය
(සංස්ථාගත කිරීමේ) පනත

[සහතිකය සටහන් කළේ 1991 මාර්තු මස 08 වන දින)
ආණ්ඩුවේ නියමය පරිදි මුද්‍රණය කරන ලදි.
1991 මාර්තු මස 08 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයෙ ගැසට්
පත්‍රයේ II වැනි 
කොටසේ අතිරේකයක් වශයෙන් පළ කරන ලදී.

1991 අංක 6 දරන ශ්‍රී ලංකාවේ අපොස්තලික දේවසභාවේ සමිතිය
(සංස්ථාගත කිරීමේ) පනත
ශ්‍රී ලංකාවේ ඇපොස්තලික දේවසභාවේ සමිතිය සංස්ථාගත කිරීම
සඳහා වූ පනතකි.

'' ශ්‍රී ලංකාවේ ඇපොස්තලික දේවසභාව " යනුවෙන් සඳහන් පුර්විකාව.
කරනු ලබන හා හඳුන්වනු ලබන් සමිතියක්, එම සමිතියේ සාමාජික
යන් එකඟ වූ රීති අනුව, ඒ සමිතියට හා ලෝක ව්‍යාප්ත
ඇපොස් තලික දේවසභාවේ ලංකා මණ්ඩලයට සම්බන්ධ සියලු
කරුණු ඵලදායි ලෙස ක්‍රියාත්මක කිරීමේ සහ කරගෙන යාමේ
කාර්යය සඳහා මෙතෙක් කල් ශ්‍රී ලංකාවේ පිහිටුවා තිබුණ හෙයින් ද:
ඒ සමිතිය පිහිටුවන ලද්දේ යම් පරමාර්ථ සහ කරුණු සඳහා ද
ඒ පරමාර්ථ සහ කරුණු ඒ සමිතිය විසින් මෙතෙක් සාර්ථක ලෙස
ක්‍රියාත්මක කර සහ ඉටු කර ඇති හෙයින් සහ ඒ සමිතිය
සංස්ථාගත කිරීමට ඉල්ලුම් කර ඇති හෙයින් ද ඒ ඉල්ලීම ඉෂ්ට
කිරීම මහජන යහපත පිණිස වන හෙයින් ද?

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-
ඇපොස්තලික ලුහුඬු නාමය.

1. මේ පනත 1991 අංක 6 දරන ශ්‍රී ලංකාවේ
දේවසභාවේ සමිතිය (සංස්ථාගත කිරීමේ) පනත යනුවෙන් හඳුන්
වනු ලැබේ.

2. මේ පනත ක්‍රියාත්මකවීම ආරම්භ වන දින සිට සහ ඉන්පසු
(මෙහි මින් මතු '' සමිතිය '' යනුවෙන් සඳහන් කරනු ලබන)
ශ්‍රී ලංකාවේ ඇපොස් තලික දේවසභාවේ සමිතියේ දැනට සාමාජික
යන්ව සිටින තාක් තැනැත්තන් හෝ මෙයින් සංස්ථාපනය කරනු
ලබන සංස්ථාවට මින් මතු සාමාජිකයන් වශයෙන් ඇතුළත් කර
ගනු ලබන තැනැත්තන් (මෙහි මින් මතු " සංස්ථාව " යනුවෙන්
සඳහන් කරනු ලබන) " ශ්‍රී ලංකාවේ ඇපොස්තලික දේවසභාවේ
සමිතිය " යන නාමය හා අභිධානය යටතේ අවිච්ඡින්න පැවැත්මක්
ඇති සංස්ථාවක් විය යුතුය. තවද ඒ සංස්ථාව විසින් හා එයට
විරුද්ධව එකී නාමයෙන් සියලු අධිකරණයන්හි නඩු පවරනු ලැබීය
හැකි අතර, පොදු මුද්‍රාවක් තබා ගැනීමට ද එය පාවිච්චි කිරීමට ද
තම අභිමතය පරිදි එය වෙනස් කිරීමට ද පූර්ණ බලය හා අධිකාරය
එයට ඇත්තේය.

3. සංස්ථාව සංස්ථාපනය කරනු ලබන්නේ පහත සඳහන් පොදු
පරමාර්ථ සඳහා බව මෙයින් ප්‍රකාශ කරනු ලැබේ :-
( අ ) යේසුස් ක්‍රිස්තුස් වහන්සේගේ ශුද්ධ වූ ධර්මය දේශනා
කිරීම්, පතුරුවා හැරීම් සහ ප්‍රචලිත කිරීම :

(ආ) බයිබලයේ අනුමත අනුවාදයට අනුකූලව ශුද්ධ වූ ලියවිල්ල
(ඇ) ක්‍රිස් තියානි ධර්මය ව්‍යාප්ත කිරීම සඳහා වූ ක්‍රියාකාර කර්ම
ප්‍රවර්ධනය කිරීම;

(ඈ) ක්‍රිස්තියානි ධර්මය පිළිබඳ පොත්පත, පෙළපොත්,
කලාප, සඟරා, පත්‍රිකා මුද්‍රණය කිරීම, පළ කිරීම හා බෙදා
හැරීම;

(ඉ) යේසුස් ක්‍රිස්තුස් වහන්සේගේ ඉගැන්වීම් අළලා මහජන
ශුභාරංචි රැස් වීම්, සාකච්ඡා, සම්මේලන සහ සම්මන්ත්‍රණ
පැවැත්වීම ;
(ඊ) සංස්ථාවේ පරමාර්ථ මුදුන්පත් කර ගැනීම සඳහා සංස්ථාව
විසින් කෙලින්ම හෝ වෙනත් යම් සංවිධාන සමඟ එක්ව
හෝ ආයතන පිහිටුවා ගැනීම හෝ පවත්වා ගෙන යාම්;

(උ) ඉහත සඳහන් පරමාර්ථ හෝ ඉන් කිසිවක් මුදුන්පත් කර
ගැනීමට ආනුෂංගික වූ හෝ හිතකර වූ ද සියලු ක්‍රියා හා
වෙනත් දේ කිරීම.

4. මේ පනතේ සහ වෙනත් යම් ලිඛිත නීතියක විධි විධාන වලට
යටත්ව, බැංකු ගිණුම් ආරම්භ කිරීම, ක්‍රියාත්මක කිරීම සහ වැසීම,
ඇප ඇතිව හෝ නැතිව මුදල් ණයට ගැනීම හෝ ලබා ගැනීම, ආධාර
සහ පරිත්‍යාග පිළිගැනීම හෝ එකතු කිරීම, සංස්ථාවේ අරමුදල්
ආයෝජන වල යෙදවීම සහ සංස්ථාවේ පරමාර්ථ ඉටුකිරීම සඳහා
අවශ්‍ය නිලධරයන් සහ සේවකයන් සේවයට බඳවා ගැනීම,
සේවයෙහි නියුක්ත කිරීම සහ සේවයෙන් පහ කිරීම ද ඇතුළුව
සංස්ථාවේ සියලු පරමාර්ථ හෝ ඉන් යම් පරමාර්ථයක් හෝ ඉටු
කර ගැනීම සඳහා සහ සාකෂාත් කර ගැනීම සඳහා අවශ්‍ය හෝ
යෝග්‍ය සියලු ක්‍රියා කිරීමේ ද කරුණු ඉටු කිරීමේ ද දේවල් සිදු
කිරීමේ ද බලය සංස්ථාවට ඇත්තේ ය.

5. (1) සංස්ථාවේ රීති වලින් විධිවිධාන සලස්වා ඇත්තා වූ ද ඒ
රීති වලට අනුකූලව තෝරා පත් කර ගනු ලබන්නා වූ ද නිලධර
යන්ගෙන් සහ වෙනත් තැනැත්තන් සංඛ්‍යාවකගෙන් සමන්විත
කළමනාකාර කමිටුවක් විසින්, සංස්ථාවේ රීති වලට යටත් ව,
සංස්ථාවේ කටයුතු පරිපාලනය කළ යුතුය.

(2) මේ පනත ක්‍රියාත්මකවීම ආරම්භ වන දිනට පෙරාතුවම වූ
දිනයේ දී ධුර දැරූ සමිතියේ කළමනාකාර කමිටුව සංස්ථාවේ
ප්‍රථම කළමනාකාර කමිටුව විය යුතු ය.

6. (1)සාමාජීකයන් ඇතුළත් කර ගැනීම, ඉල්ලා අස්වීම, විශ්‍රාම
යෑම හෝ පහ කිරීම සඳහා ද, සහ කළමනාකාර කමිටුවේ නිල
ධරයන් තෝරා පත්කර ගැනීම සඳහා ද සංස්ථාවේ කළමනාකාර
කමිටුවේ විවිධ නිලධරයන්ගේ නියෝජිතයන්ගේ හා සේවකයන්
හේ කාර්යය ඉටු කිරීම සඳහා සහ සංස්ථාවේ කටයුතු කරගෙන
යාමේ කාර්ය පටිපාටිය සම්බන්ධයෙන් ද, සාමාන්‍යයෙන් සංස්
ථාවේ කටයුතු පරිපාලනය කිරීම සඳහා හා එකී පරමාර්ථ මුදුන්
පමුණුවා ගැනීම සඳහා ද සංස්ථාව විසින් කලින් කල සාමාජිකයන්
ගේ යම් මහා සභා රැස්වීමක දී ඊට පැමිණ ඡන්දය දෙන සාමාජික
යන්ගේ තුනෙන් දෙකකට නොඅඩු ඡන්දයෙන් මේ පනතේ නැත
හොත් වෙනත් යම් ලිඛිත නීතියක විධිවිධානවලට අනනුකූල
නොවන රීති සාදනු ලැබීම නීත්‍යනුකූල වන්නේ ය. එකී රීති සෑදී
මෙන් පසු එවැනිම රැස්වීමක දී සහ ඒ ආකාරයෙන් ඒවා වෙනස
කිරීම, ඒවාට යමක් එකතු කිරීම. ඒවා සංශෝධනය කිරීම හෝ
පරිච්ඡින්න කිරීම (2) වන උපවගන්තියේ විධිවිධාන වලට යටත්ව
කරනු ලැබිය හැකි ය.

(2) (1) වන උපවගන්තිය යටතේ සාදනු ලැබූ සංස්ථාවේ කිසිම
රීතියක් සංථාවේ මහා සභා රැස් වීමකට පැමිණ ඡන්දය දෙන
සාමාජිකයන්ගෙන් තුනෙන් දෙකක ඡන්දයෙන් විනා වෙනස්
කිරීම, ඒවාට යමක් එකතු කිරීම, ඒවා සංශෝධනය කිරීම හෝ
පරිච්ඡින්න කිරීම කරනු නොලැබිය යුතු අතර, ඒ වෙනස් කිරීම්,
එකතු කිරීම්, සංශෝධනය කිරීම් හෝ පරිච්ඡින්න කිරීම් කළමනා
කාර කමිටුව විසින් පූර්වයෙන් අනුමත කර තිබිය යුතු ය.

(3) මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේ දී සමිතියේ බලපැවැත් වූ රීති මේ පනතේ සහ වෙනත් යම්
ලිඛිත නීතියක විධිවිධාන වලට අනනුකූල නොවනතාක් දුරට
වගන්තිය යටතේ සාදනු ලැබූ සංස්ථාවේ රීති ලෙස සලකනු
ලැබිය යුතු ය.

( 4 ) සංස්ථාවේ සාමාජිකයන් සංස්ථාවේ රීතිවලට යටත් විය
යුත්තා හ.

7. මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේදී පැවති සමිතියේ සියලු ණය හා බැරකම් මෙයින් සංස්ථා
පනය කරනු ලබන සංස්ථාව විසින් ගෙවා නිදහස් කළ යුතු අතර,
එදිනට සමිතියට අයවිය යුතු සියලු ණය හෝ ගෙවිය යුතු දායක
මුදල් සහ සාමාජික මුදල්, මේ පනතේ කාර්ය සඳහා සංස්ථාවට
ගෙවනු ලැබිය යුතු ය.

8. යම් මිලට ගැනීමක්, ප්‍රදානයක්, ත්‍යාගයක්, අන්තිම කැමති
පත්‍රයකින් දේපළ බැහැර කිරීමක් ප්‍රකාර හෝ අන්‍යාකාරයකින්
සංස්ථාව වෙත සතු කරනු ලබන යම් චංචල හෝ නිශ්චල
දේපළක් ගැනීමට හා දැරීමට සංස්ථාවට නීතියෙන් බලය ඇති
අතර, දේපළ විකිණීමේ, උකස් කිරීමේ, බද්දට දීමේ, හුවමාරු
කිරීමේ හෝ අන්‍යාකාරයකින් බැහැර කිරීමේ පූර්ණ බලය සහිතව,
මේ පනතේ කාර්ය සඳහා සංස්ථාවේ රීති වලට යටත්ව සංස්ථාව
විසින් එකී සියලු දේපළ දරනු ලැබිය යුතුය.

9. කළමනාකාර කමිටුවේ සාමාජිකයන් දෙදෙනෙකු ඉදිරිපිට දී
මිස සංසථාවේ මුද්‍රාව කිසිදු සාධන පත්‍රයකට තබනු නොලැබිය යුතු
අතර, ඒ සාමාජිකයන් දෙදෙනා තමන් පැමිණ සිටි බවට ලකුණක්
වශයෙන් ඒ සාධන පත්‍රයෙහි තම නම අත්සන් කළ යුතුය.
ඒ අත්සන් කිරීම සාක්ෂිකරුවකු වශයෙන් යම් තැනැත්තකුගේ
අත්සන් කිරීමට පරිබාහිරව විය යුතුය.

10. මේ පනතෙහි සඳහන් තැනැත්තන්ගේ හා ඔවුන් මගින්,
ඔවුන් කෙරෙන් හෝ ඔවුන් යටතේ හිමිකම් පාන වෙනත්
තැනැත්තන්ගේ අයිතිවාසිකම්වලට හැර, ජන රජයේ හෝ යම්
රාජ්‍ය මණ්ඩලයක හෝ සං ථාවක හෝ වෙනත් යම් තැනැත්
තන්ගේ අයිතිවාසිකම්වලට මේ පනතෙහි  ඇතුළත් කිසිවකින්
හානියක් හෝ බලපෑමක් නොවිය යුතුය.

11. මේ පනතෙ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය බල
පැවැත්විය යුතු ය.